Afsondering: Wes-Kaap gaan dalk sigarette verkoop | Maroela Media
Die Wes-Kaapse regering sal hom neerlê by wat die nasionale regering besluit oor die verkoop van sigarette tydens die konoravirus-grendelstaat, sê die provinsie se LUR vir finansies en ekonomiese ontwikkeling, David Maynier.
Die Wes-Kaapse regering het luidens 'n verklaring deur Maynier se kantoor Woensdag gesê dis in die haak om sigarette te verkoop solank dit saam met die noodsaaklikhede wat in die nasionale regulasies gestipuleer word, verkoop word.
Daar is egter geen sodanige verwysing in die nasionale regulasies soos uitgereik deur die minister van samewerkende regering, Nkosazana Dlamini-Zuma, nie.
Maynier het by navraag gesê hy gee toe dat die regulasies verskillend geïnterpreteer kan word en dis nie die Wes-Kaap se bedoeling om aan die regulasies ongehoorsaam te wees nie.
"Ons is tans in gesprek met die departement van samewerkende regering en ons sal ons neerlê by hulle besluit," het Maynier gesê.
Wat wel beslis vandag verander het, is 'n paar ander regulasies, waarvan die ingrypendste betrekking het op minibustaxi's en begrafnisse.
Wat begrafnisse betref mag daar steeds net 50 mense by 'n begrafnis wees, maar mense mag provinsiale grense oorsteek om 'n begrafnis by te woon mits hulle die voorgeskrewe skriftelike beëdigde verklaring afgelê het, en die nodige permit van die polisiehoof of hooflanddros in hul jurisdiksie verkry het. Sowel die beëdigde verklaring as die permit is vandag in die Staatskoerant gepubliseer.
Die enigste mense wat vir so 'n permit mag aansoek doen is die oorledene se eggenoot, kinders, skoonkinders, ouer, grootouer, of iemand wat 'n hegte verbintenis met die oorledene gehad het. Dié persone moet binne 48 uur nadat die begrafnis afgehandel is, terug by die huis wees.
Wat taxi's betref is die regulasies al 'n paar keer verander. Taxi's mag nie meer tot volle kapasiteit gelaai word nie, selfs al dra passasiers gesigsmaskers. Taxi's mag net tot 70% van hul kapasiteit gelaai wees. Dit beteken:
* Taxi's wat gelisensieer is om 10 mense te vervoer, mag 7 mense vervoer.
* Taxi's wat gelisensieer is om 15 mense te vervoer, mag 10 mense vervoer.
* Taxi's wat gelisensieer is om 22 mense te vervoer, mag 15 mense vervoer.
Taxi's mag slegs passasiers vervoer tussen 05:00 en 10:00 en tussen 16:00 en 20:00.
Wat is die doel van reëls vir n tydperk van 21 dae as jy dit wil verander elke 2 de dag?
Dan moet regulasies op klere ook tydelik verander want dit raak winter
Ek rook al vir jare, ek het 'n paar pakkies sigarette oor. Kom laat ek julle vertel, ek is besig om myself in so 'n toestand in te werk want ek glo nie ek gaan kan cope nie. Die hele storie opsig self is reeds erg en nou wil hulle ons maak ophou rook?! Ek het ook 'n senuwee probleem. Mense ek praat nie nonsens nie, maar ek gaan dit verloor! Was vandag vir die eerste keer uit, Pick n Pay verkoop vars blomme, wat is so uniek dat jy dit mag koop? Lekkergoed en, gas koeldrank (wat nie gesond… Lees meer »
Daar is geen dierbare aardse rede waarom die verkoop van sigarette verbied is nie. Dit maak GEEN sin nie. Pure spitefulgeid.
Dis 'n taai toffie dié☝???? Mynsinsiens is rook 'n verslawing soos enige ander, MAAR die vraag is of 'n 21dae onthouding 'n noemenswaardige verskil aan oorlewing gaan maak as jy die ICU haal met Korona? Ons kan tog gaskoeldrank koop, soos bv die "borrelende swart suikerbom", diegene wat baie daarvan drink is verseker ook afhanklik daarvan???? #suikerafhanklikheid.